open-index/open-wikipedia-markdown huggingface dataset:
இலபோச்சே

**இலபோச்சே** அல்லது இலபூச்சே (Lobuche அல்லது Lobuje) என்னும் ஊர் நேபாளத்த்தின் வடகிழக்கே உள்ள கும்புப்பகுதியில் எவரெசுட்டு மலைப்பகுதியில் உள்ளது. எவரெசுட்டு மலையடிவார முகாமுக்குத் தென்கிழக்குப் பாதை வழியாக ஏறிச்செல்பவர்கள் கடைசியாக இரவில் தங்க விடுதிவசதிகள் உள்ள ஊர்களில் ஒன்று. இதைவிட்டால் கோரக்கு செப்பு (Gorak Shep) என்னும் ஊரே கடைசியாக விடுதியில் தங்கக்கூடிய ஊர். இங்கிருந்து காலா பத்தர் என்னும் அருகில் உள்ள முகட்டுக்குச்ச்செல்லலாம். இதன் உயரம் 5,545 மீ (18, 192 அடி). இங்கிருந்து எவெரெசுட்டு முகட்டின் அரிய காட்சியைக் காணலாம்.. எவரெசுட்டின் மலையமைப்பின் வடிவால், அதன் அடிவார முகாமில் இருந்து பார்த்தால் முழு முகடும் தெரியாது.

இலபோச்சே கடல்மட்டத்தில் இருந்து 4,940 மீ (16,210 அடி) உயரத்தில் உள்ளது. இவ்வூர் நேபாளத்தின் தலைநகராகிய காட்டுமாண்டுவில் இருந்து கிழக்கே 150 கி.மீ  (93 மைல்) தொலைவில் உள்ளது.   இலபோச்சே என்னும் பெயர் இப்பகுதியில் உள்ள ஆளா முகடுகளுக்கும் வழங்குகின்றார்கள்: கிழக்கேயுள்ள இலபோச்சே, மேற்கேயுள்ள இலபோச்சே, வடக்கே திபெத்தில் உள்ள  இலபோச்சே காங்கு ஆகியவற்றையும் குறிப்பிடலாம். 
 
ஒவ்வோர் ஆண்டும் ஏப்பிரல் மாதம்  நூற்றுக்கணக்கான செர்ப்பாக்களும், சுமைதூக்கியாட்களும் இவ்வழியாக எவரெசுட்டு அடிவார முகாமுக்குச் செல்வார்கள்.  மேமாதத்தில் எவரெசுட்டு முகட்டை ஏறுவதற்குத்தேவையான பயன்பொருட்களை கவரிமான் (யாக்கு என்னும் ஆவினம்) மீதும் பிறவகையாகவும் ஏற்றிச் செல்வார்கள்.

இங்குள்ள விடுதிகள் மிகவும் எளிமையான வசதிகளே கொண்டுள்ளன. அண்மைய காலங்களில் ஆக்சிசன் வசதிகளும், கம்பியில்லா இணைய வசதிகளும் தொலைதொடர்பு வசதிகளும் ஏற்பட்டுள்ளன. 

## படக்காட்சியகம்


Lobuche-66-Sherpa Lodge-2007-gje.jpg|
Lobuche-60-Geeiste Tasse-2007-gje.jpg|
Lobuche-14-Sherpa Lodge-2007-gje.jpg|
Lobuche-30-Sherpa Lodge-Saal-2007-gje.jpg|
Lobuche-36-Helikopterbesuch-2007-gje.jpg|
Lobuche-48-Traeger-2007-gje.jpg|


## அடிக்குறிப்புகளும் மேற்கோள்களும்

பகுப்பு:நேபாள ஊர்கள்
மும்பை வெள்ளம் 2005

மும்பை வெள்ளம் 2005 என்பது இந்தியாவில் மகாராஷ்டிரா மாநிலத்தில் குறிப்பாக மாநில தலைநகரான மும்பை நகரத்தில் ஏற்பட்ட மழை வெள்ளத்தை குறிப்பதாகும். இதில் 1000 த்துக்கும் மேற்பட்டோர் உயிரிழந்தனர். இந்த வெள்ளமானது 26 ஜூலை 2005 ஆம் ஆண்டு நிகழ்ந்த 24 மணிநேர தொடர் மழையின் விளைவாக ஏற்பட்டது. 26 ஜூலை அன்று பெய்த மழையளவு 644 மில்லிமீட்டர் ஆகும்.  

## பாதிப்புகள்
*முதல் முறையாக மும்பை சத்ரபதி சிவாஜி பன்னாட்டு விமான நிலையம் 30 மணிநேரத்துக்கு மேலாக மூடப்பட்டது. தோரயமாக 700 விமானங்கள் வரை ரந்துசெய்யப்பட்டது. 
*.in என்ற வலை முகவரி சேவையை வழங்கிய பல மும்பை சர்வர்கள் செயலிழந்தன. 
* 52 உள்ளூர் ரயில்களும், 37,000 ஆட்டோ ரிக்க்ஷாக்களும் , 4000 டாக்ஸி வண்டிகளும், 10,000 கனரக வாகனங்களும் பாதிப்புக்குள்ளாயின. 

## மேற்கோள்கள்
பகுப்பு: இந்தியாவில் இயற்கை அழிவுகள்
பகுப்பு: 2005 நிகழ்வுகள்
சென்னையில் செயல்படும் தானுந்து தொழிற்சாலைகள்

சென்னை நகரம் ஆசியா கண்டத்தின் டெட்ராய்ட் என்று அழைக்கப்படுகிறது. இந்தியாவில் உற்பத்தி செய்யப்படும் வாகனங்களில் 40 சதவீதம் சென்னை நகரிலேயே உற்பத்தி செய்யப்படுவதே இதற்கு காரணமாகும். உலகின் பல முன்னணி தொழில் நிறுவனங்களும் சென்னையில் தொழிற்சாலை அமைத்துள்ளன.  

## சென்னையில் தானுந்து தொழிற்சாலைகள்
* அசோக் லேலண்டு 
* பிஎம்டபிளியு 
* டெய்ம்லர்
*ரினால்ட்-நிசான்
*விஸ்டியோன்
*மஹிந்திரா 
*யாமஹா 
* போர்ட் 
* ஹுண்டாய் 
* போர்ஸ் மோட்டார்ஸ் 
* ஹிந்துஸ்தான் மோட்டார்ஸ் 
* ராயல் என்ஃபீல்ட்

## மேற்கோள்கள்
﻿

பகுப்பு:சென்னை தொழிற்சாலைகள்
பகுப்பு:சென்னையின் பொருளாதாரம்
பன்னாட்டு கணித ஒன்றியம்

**பன்னாட்டு கணித ஒன்றியம்** (*International Mathematical Union*) பன்னாட்டளவில் கணிதத்தை மேம்படுத்த ஏற்படுத்தப்பட்ட அரசுசாரா அமைப்பாகும். பெர்லினைத்  தலைமையகமாகக் கொண்ட இதன் தற்போதைய தலைவர் ஷிகெஃபுமி மொரி. இவ்வமைப்பு பல நாடுகளில் உறுப்பினர்களைக் கொண்டுள்ளது. இதற்கான நிதி பல்வேறு அமைப்புகளின் கொடைகள் மூலமும் திரட்டப்படுகிறது. இதனோடு பன்னாட்டு அறிவியல் ஒன்றியமும் இணைந்து செயலாற்றுகிறது. பல நாடுகளின் தேசிய கணித கழகம் பன்னாட்டு கணித ஒன்றியத்துடன் ணைக்கப்பட்டுள்ளது. இதன் மூலம் சர்வதேச அளவில் கணித வளர்ச்சி மேம்படுத்தப்படுகிறது. சிறப்பாக செயலாற்றுபவர்களுக்கு சர்வதேச அளவில் பரிசும் வழங்கப்படுகிறது.

## மேற்கோள்கள்

பகுப்பு:பன்னாட்டு அமைப்புகள்
தென்னிந்தியாவில் வெள்ளப்பெருக்கு (2015)

**2015 தென்னிந்திய மழை வெள்ளங்கள்** என்பது நவம்பர்-திசம்பர் 2015 வடகிழக்குப் பருவமழைக் காலத்தில் பெய்த பெருமழையின் காரணமாக ஏற்பட்ட வெள்ளப் பெருக்குகளைக் குறிக்கும். இவ்வெள்ளப் பெருக்குகள், தென்னிந்திய மாநிலங்களான தமிழ்நாடு, ஆந்திரப் பிரதேசம் மற்றும் ஒன்றியப் பகுதியான புதுச்சேரியின் கோரமண்டலக் கரைப் பகுதிகளைப் பெரிதும் பாதித்தன. குறிப்பாக, சென்னை மற்றும் கடலூர் பகுதிகள் கடுமையாகப் பாதிக்கப்பட்டன. ஏறத்தாழ 403 பேர் உயிர் இழந்துள்ளனர். 18 இலட்சம் மக்கள் இடம்பெயர நேரிட்டது. இவ்வெள்ளங்களால் ஏற்பட்டுள்ள சேதங்கள் இந்திய உரூபாய் மதிப்பில் 200 பில்லியனுக்கும் கூடுதலாக இருக்கும் என்று கணிக்கப்பட்டது.

## பாதிப்புகள்
#### உயிரிழப்புகள்
* தமிழகத்தில் 347 பேர் உயிரிழந்தனர். கடலூரில் மட்டும் 43 பேர் இறந்தனர்.
* ஆந்திராவில் 54 பேர் உயிரிழந்தனர்.
* பாண்டிச்சேரியில் 2 பேர் உயிரிழந்தனர்.

#### தொழிற்துறைக்கு ஏற்பட்ட சேதங்கள்
கட்டமைப்புச் சேதங்கள், உற்பத்திப் பாதிப்பு, வேலை வாய்ப்பு இழப்பு என்ற வகையில் 14,000க்கும் மேற்பட்ட தொழில் நிறுவனங்கள் பாதிக்கப்பட்டதாக ஆரம்பநிலை கணிப்புகள் தெரிவித்தன. இவற்றுள் ஏறத்தாழ 10,000 நிறுவனங்கள் மிகச்சிறு அமைப்புகளாகும்.

#### அரசு அமைப்புகளுக்கு ஏற்பட்ட சேதங்கள்
* வெள்ளத்தால் உரூபாய் 883 கோடி இழப்பு ஏற்பட்டதாக தமிழ்நாடு மின்சார வாரியம் அறிவித்தது. 
* வெள்ளத்தால் உரூபாய் 115 கோடி இழப்பு ஏற்பட்டதாக தென்னக இரயில்வே அறிவித்தது.

#### சுற்றுச்சூழலுக்கு ஏற்பட்ட சீர்கேடுகள்
வெள்ளத்தால் பழுதான மற்றும் அடித்துவரப்பட்ட மின்னணுக் கழிவுகள் ஏறத்தாழ 100 டன்கள் எடை கொண்டவை என உத்தேசக் கணிப்புத் தெரிவித்தது.

## தமிழகம்
### சென்னையில் ஏற்பட்ட பாதிப்புகள்

## மீட்புப் பணிகள்
### தமிழ்நாடு
#### காஞ்சிபுரம் மாவட்டம்
காஞ்சிபுரம் மாவட்டத்தில் வெள்ளத்தால் பாதிக்கப்பட்ட சுமார் 10 ஆயிரம் பேர் படகுகள் மூலமாக மீட்கப்பட்டனர்.

### புதுச்சேரி ஒன்றியம்
டிசம்பரில் ஏற்பட்ட வெள்ளத்தின்போது 1000 பேர் வரை மீட்கப்பட்டு நிவாரண முகாம்களில் தங்க வைக்கப்பட்டனர். பாதிக்கப்பட்டோருக்கு 2 இலட்சம் உணவுப் பொட்டலங்கள் வழங்கப்பட்டன. தேசியப் பேரிடர் மீட்புப்படையின் இரண்டு அணிகள் புதுச்சேரியில் இயங்கின. உணவு, குடிநீர், விரிப்பு-போர்வைகள் வழங்குதலில் பல்வேறு தனியார் தொண்டு நிறுவனங்கள் ஈடுபட்டன.

### ஆந்திரா
மழை, வெள்ளத்தில் உயிரிழந்தவர்களின் குடும்பத்தாருக்கு மாநில அரசு 5 இலட்சம் உரூபாய் நிதியுதவி அளித்தது. மிகவும் பாதிக்கப்பட்ட நெல்லூர் மாவட்டத்தில், 140 புனரமைப்பு முகாம்கள் அமைக்கப்பட்டன. 2 கோடி உரூபாய் மதிப்பிலான உதவிப் பொருட்கள் மீனவர்களுக்கும், நெசவாளர்களுக்கும் இந்த மாவட்டத்தில் அரசால் வழங்கப்பட்டன. இதர அமைப்புகள் உணவுப் பொட்டலங்களையும், விரிப்பு-போர்வைகளையும் வழங்கி உதவின நவம்பர் 24 அன்று 1030 கோடி உரூபாயை வெள்ளச் சேத புனரமைப்புக்காக நடுவண் அரசு ஒதுக்கியது.

## நிவாரண உதவிகள்
### நடுவண் அரசின் நிவாரண உதவித் தொகைகள்
* 1000 கோடி உரூபாய் நிவாரண உதவித் தொகையை பிரதமர் மோடி அறிவித்தார். டிசம்பர் 3 அன்று வெள்ளப் பாதிப்புகளை பார்வையிட்ட பின்னர் இந்த அறிவிப்பினை அவர் வெளியிட்டார். 
* மழை, வெள்ளத்தில் உயிரிழந்தவர்களின் குடும்பத்தாருக்கு 2 இலட்சம் உரூபாய் உதவித் தொகை வழங்கப்படுமென பிரதமர் மோடி அறிவித்தார்.

### வெளிநாடுகளின் உதவிகள்
* சீன செஞ்சிலுவைச் சங்க அமைப்பு $50,000 அளவிற்கு நன்கொடை அளித்தது. சீனத் தூதரகம் உரூபாய் 5 இலட்சத்தை நன்கொடையாகத் தந்தது.

## மேற்கோள்கள்

பகுப்பு:2015 இல் இந்தியா
பகுப்பு:தமிழ்நாட்டு வரலாறு (1947- தற்போதுவரை)
பகுப்பு:புதுச்சேரி வரலாறு
பகுப்பு:தமிழகத்தில் இயற்கை அழிவுகள்
பகுப்பு:தமிழகத்தில் பேரிடர்கள்
சிறந்த பின்னணிப் பாடகருக்கான பிலிம்பேர் விருது – தமிழ்

**சிறந்த பின்னணிப் பாடகருக்கான பிலிம்பேர் விருது – தமிழ்** என்பது பிலிம்பேர் என்ற இதழால் 2005 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தமிழகத் திரைப்படத்துறையில் சிறப்பான பாடல்களை பாடும் பின்னணிப் பாடகருக்கு வழங்கப்படுகிறது. 

## விருது வென்றவர்கள்

## மேற்கோள்கள்

பாடகர்
கூறாக்கம் (கணிதம்)

கணிதத்தில் **கூறாக்கம்** (*chunking*) என்பது எளிய வகுத்தல் கணக்குகளைச் செய்யப் பயன்படுத்தப்படும் ஒரு வழிமுறையாகும். இம்முறையில் வகுத்தலானது தொடர்கழித்தலின் வாயிலாகச் செய்யப்படுகிறது. சில இடங்களில் இது **பகுதி ஈவுகள் முறை** (*partial quotients method*) எனவும் அறியப்படுகிறது.

## வழிமுறை
ஒரு பெரிய எண்ணை மற்றொரு சிறிய எண்ணால் வகுப்பதற்கு, சிறிய எண்ணின் எளிய மடங்குகளாக (எடுத்துக்காட்டாக, 100&times;, 10&times;, 5&times; 2&times;, etc.) அமையும்பெரிய எண்ணின் பகுதிகள் தொடர்ந்து கழித்தலின் மூலம் அப்பெரிய எண்ணிலிருந்து நீக்கப்படுகின்றன. பெரிய எண்ணானது பூச்சியமாகவோ, அல்லது வகுஎண்ணைவிடச் சிறியதாகவோ ஆகும் வரை இந்நீக்கல் தொடரப்படுகிறது. அதே சமயத்தில் வகுஎண்ணின் எந்தந்த மடங்குகள் வகுபடுஎண்ணிலிருந்து கழிக்கப்படுகிறது என்பதையும் குறித்துக்கொண்டே வர வேண்டும். அந்த மடங்குகளின் கூட்டுத்தொகை இந்த வகுத்தலுக்கான  ஈவைத் தரும்.

1990களின் பிற்பகுதிகளில் ஐக்கிய இராச்சியத்தில் தொடக்கப்பள்ளிகளில் இம்முறை அதிகளவு பரவலானது.  பாரம்பரியமாகக் கற்பிக்கப்பட்டுவரும் குறு வகுத்தல், நீள் வகுத்தல் முறைகளோடு ஒப்பிட்டுப் பார்க்கும்போது, இது சற்று முறைசாரா வழியாகக் காணப்படலாம். எனினும் அவற்றைவிட வகுத்தலின் அடிப்படைக் கருத்தைப் புரிந்துகொள்வதற்கு உதவி செய்யும்.

### எடுத்துக்காட்டு
: 132  ÷ 8

132 ஐ எட்டால் வகுப்பதற்கு 132 இலிருந்து 80, 40, 8 (10&times;8; 5&times;8; 1&times;8) ஆகியன அடுத்தடுத்துக் கழிக்கப்படுகின்றன. இம்மூன்று கழித்தலுக்குப் பின் கிடைக்கும் மீதி நான்கானது வகுஎண் எட்டைவிடச் சிறியதாக உள்ளதால் இத்துடன் தொடர்கழித்தல் நிறைவுபெறுகிறது.

       132
        80   (10 &times; 8)
        --
        52
        40   ( 5 &times; 8)
        --
        12
         8   ( 1 &times; 8) 
        --
         4
             --------  
       132 =  16 &times; 8 + 4

::132/8 இன் ஈவு = 16 (10+5+1) ; மீதி = 4

## மேற்கோள்கள்

## மேலும் வாசிக்க
* Rob Eastaway and Mike Askew (2010), *Maths for Mums and Dads*, Square Peg. 

பகுப்பு:எண்கணிதம்
பகுப்பு:வகுத்தல் (கணிதம்)
நிஷா கிருஷ்ணன்

**நிஷா கிருஷ்ணன்** என்பவர் தமிழ்த் திரைப்பட, மற்றும் தொலைக்காட்சி நடிகை ஆவார். இவர் சன் தொலைக்காட்சியின் மகாபாரதத் தொடரில் திரெளபதி வேடத்தில் நடித்ததன் மூலம் அறியப்படுகிறார். இவர் சன் டிவியின் சூரிய வணக்கம் நிகழ்ச்சியைத் தொகுத்து வழங்கினார்.

## தொழில் வாழ்க்கை
இவர் சன் தொலைக்காட்சியில் கிச்சன் கலாட்டா என்ற நிகழ்ச்சியையும் தொகுத்து வழங்கினார். இவர் சில தமிழ்த் திரைப்படங்களில் துணை நடிகையாகவும் நடித்துள்ளார்.

## சொந்த வாழ்க்கை
சென்னையில் பிறந்தவரான இவர், கணேஷ் வெங்கட்ராமன் என்ற நடிகரை நவம்பர் 22, 2015 அன்று மணந்தார்.  

## மேற்கோள்கள்

பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
பகுப்பு:சென்னை நடிகைகள்
பகுப்பு:1986 பிறப்புகள்
சாருஹாசன்

**சாருஹாசன்** (பிறப்பு 5 சனவரி 1931) ஓர் இந்தியத் திரைப்பட நடிகர், இயக்குநர், தொலைக்காட்சி நடிகர் மற்றும் ஓய்வுபெற்ற வழக்கறிஞர் ஆவார். தமிழ், கன்னடம், தெலுங்கு, மலையாளம், இந்தி மொழித் திரைப்படங்களில் நடித்துள்ளார். 1987ஆம் ஆண்டில் *தபெரனா கதெ* என்னும் கன்னடத் திரைப்படத்தில் சிறப்பான நடிப்பினை வெளிப்படுத்தி, சிறந்த நடிகருக்கான இந்திய அரசு திரைப்பட விருது, சிறந்த நடிகருக்கான கர்நாடக அரசு திரைப்பட விருது ஆகிய விருதுகளை வென்றுள்ளார்.  இவர், நடிகர் கமல்ஹாசனின் அண்ணன் ஆவார்.

## வாழ்க்கைக் குறிப்பு
இராமநாதபுரம் மாவட்டம், பரமக்குடியில் ஊரில் வாழ்ந்த டி. சீனிவாசன் -ராஜலட்சுமி இணையரின் மூத்த மகனாக  5 சனவரி 1931ஆம் நாள் பிறந்தார்.2014 ஆம் ஆண்டில் குங்குமம் இதழுக்கு எழுதிய கட்டுரையில், "என் தந்தையார் ஆங்கிலேய ஆட்சிக்கு எதிராக விடுதலைப் போராட்டத்தில் ஈடுபட்டபோது அவருடைய குருவாக விளங்கிய *யாகூப் ஹஸன்* என்ற பெரியவரின் பெயரை தன் மூன்று பிள்ளைகளுக்கும் நன்றிக் கடனாகப் பெயரிட்டார்", என தன்னுடைய மற்றும் சகோதரர்கள் சந்திரஹாசன், கமல்ஹாசன் பெயர் காரணம் பற்றி தெரிவித்துள்ளார்.

### திரை வாழ்க்கை
## நடித்த திரைப்படங்கள்
* உதிரிப்பூக்கள் (1979)
* நெஞ்சத்தை கிள்ளாதே (1980)
* நிழல்கள் (1980)
* மூன்று முகம் (1982)
* ராணித்தேனீ (1982)
* அக்னி சாட்சி (1982)
* ஊருக்கு உபதேசம் (1984)
* மீண்டும் ஒரு காதல் கதை (1985)
* விக்ரம் (1986)
* ராஜ மரியாதை (1987)
* வேதம் புதிது (1987)
* பாச பறவைகள் (1988)
* தளபதி (1991)
* அன்பு சங்கிலி (1991)
* நாட்டுக்கு ஒரு நல்லவன் (1991)
* வீரா (1994)
* தென்றல் வரும் தெரு (1994)
* ஜெய்ஹிந்த் (1994)
* ராஜாவின் பார்வையிலே (1995)
* காதலே நிம்மதி (1998)
* வேலை (1998)
* தா தா 87 (2019)

## மேற்கோள்கள்

## வெளி இணைப்புகள்
* 
* Autobiography of Charuhasan
* 27 October 1998, ரெடிப்.காம்
* 9 April 2009 , தி இந்து
* 9 July 2002 , தி இந்து
* Journalists' forum call to combat campaign against actresses , 24 November 2005, தி இந்து
* When the living was easy , 1 April 2009, தி இந்து
* Legal actor , 26 August 2004, தி இந்து
* Candour, Charuhasan style, 23 August 2012, தி இந்து

பகுப்பு:வாழும் மக்கள்
பகுப்பு:1931 பிறப்புகள்
பகுப்பு:தமிழ்த் திரைப்பட நடிகர்கள்
பகுப்பு:இந்தியத் திரைப்பட நடிகர்கள்
பகுப்பு:மலையாளத் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:இந்திய இறைமறுப்பாளர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:இராமநாதபுரம் மாவட்ட மக்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:1930 பிறப்புகள்
ஹரிஷ் உத்தமன்

**ஹரிஷ் உத்தமன்** தமிழ், தெலுங்கு மற்றும் மலையாள மொழிகளில் நடித்துள்ள நடிகராவார். இவர் *[[பாண்டிய நாடு (திரைப்படம்)|பாண்டிய நாடு]]*, *[[கௌரவம் (2013 திரைப்படம்)|கவுரவம்]]*, *[[மீகாமன்]]* போன்ற படங்களில் வில்லனாக நடித்ததன் மூலம் புகழ்பெற்றார்.

## நடிப்பு தொழில்
பாராமவுண்ட் ஏர்வேஸ் மற்றும் பிரித்தானிய ஏர்வேஸ் நிறுவனங்களில் தலா மூன்றாண்டுகள் பணியாற்றிய ஹரிஷ் உத்தமன் பின்னர் சூர்ய பிரபாகரன் இயக்கிய தா என்ற தமிழ் படத்தில் நடித்தார். அதே படத்திற்காக நார்வே தமிழ் படவிழாவில் சிறந்த புதுமுக விருதைப் பெற்றார். பின்னர் ராதா மோகன் இயக்கத்தில் கௌரவம் படத்தில் நடித்தார்.

சூரிய பிரபாகரன் இவரை இயக்குநர் சுசீந்திரனிடம் சிபாரிசு செய்தார். சுசீந்திரன் இயக்கத்தில் வில்லனாக இவர் நடித்து வெளிவந்த பாண்டிய நாடு திரைப்படம் இவரது சினிமா வாழ்கையில் திருப்புமுனையாக அமைந்தது.

## மேற்கோள்கள்

பகுப்பு:இந்தியத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:1982 பிறப்புகள்
பகுப்பு:வாழும் மக்கள்
விசுவக்குடி அணை

**விசுவக்குடி அணை** விசுவக்குடி தமிழ்நாட்டில் பெரம்பலூர் மாவட்டம் அன்னமங்கலம் ஊராட்சியில் அமைந்துள்ள விசுவக்குடி அருகில் கல்லாறு ஓடையின் குறுக்கே கட்டப்பட்டுள்ள அணை. இந்த அணை ரூ.33 கோடி மதிப்பீட்டில் கட்டப்பட்டு 2015 இல் பயன்பாட்டிற்கு வந்துள்ளது.

## அமைவிடம்
வேப்பந்தட்டை அருகே உள்ள விசுவக்குடியில் பச்சைமலை-செம்மலை இடையே கட்டப்பட்டுள்ள புதிய அணைக்கு பச்சைமலை, செம்மலையில் இருந்து ஏறக்குறைய 5.61 சதுர மைல்கள் நீர்ப்பிடிப்பு பகுதியில் பெய்யும் மழைநீர் கல்லாற்று நீரோடை வழியாக இந்த அணைக்கு வந்தடைகிறது.

## அமைப்பும் கொள்ளளவும்
கல்லாறு ஓடையின் குறுக்கே 665 மீட்டர் நீளமும்  10.3 மீட்டர் ஆழமும் கொண்டுள்ளது. இந்நீர்த்தேக்கத்தில் 41 மில்லியன் கனஅடி நீரை தேக்கிவைத்து 30.67 மில்லியன் கனஅடி நீரை பாசனத்திற்கும், 10 மில்லியன் கனஅடி நீரை குடிநீர் தேவைக்கும் பயன்படுத்தமுடியும். இந்த அணையில் 2 நீர் வெளியேற்று வாய்க்கால்கள் உள்ளன. நடுவில் உபரிநீர் வெளியேற்று வாய்க்காலும் உள்ளது..

## பயன்பாடு
2,500 ஏக்கர் பயிர்சாகுபடிக்குரிய நீர்த்தேவையை இவ்வணை பூர்த்தி செய்யும்

## நீர் செல்லும் வழி
விசுவக்குடி அணையிலிருந்து வெளியேற்றப்படும் உபரிநீரானது முதலில் லாடபுரம் ஏரிக்கு சென்று அது நிரம்பியபின் வெங்கலம், வெண்பாவூர், வடகரை, பாண்டகாபாடி, மறவநத்தம், என் புதூர், விகளத்தூர் என கல்லாற்றின் வழியாக பய்ணித்து வெள்ளாற்றில் கலக்கின்றது.

## மேற்கோள்கள்

## வெளியிணைப்புகள்
*பெரம்பலூர் மாவட்டத்தில் உள்ள விசுவக்குடி அணையின் நீர்மட்டம் 14.6 அடியாக உயர்வு, தினத்தந்தி நவம்பர் 13,2015.
*பருவமழை பெய்யாததால் வறண்டு கிடக்கும் விசுவகுடி அணை, தினத்தந்தி ஆகஸ்ட் 31,2018.

பகுப்பு:பெரம்பலூர் மாவட்டத்திலுள்ள அணைகள்
பகுப்பு:பெரம்பலூர் மாவட்டத்திலுள்ள சுற்றுலா தளங்கள்
சின்னாறு அணை - பெரம்பலூர் மாவட்டம்

**சின்னாறு நீர்த்தேக்கம்**, தமிழ்நாடு, பெரம்பலூர் மாவட்டம், வேப்பந்தட்டை வட்டாரத்தைச் சேர்ந்த எறையூரில்  திருச்சி சென்னை தேசிய நெடுஞ்சாலையை NH45 ஒட்டி அமைந்துள்ளது. இது சின்னாற்றின் குறுக்கேக் கட்டப்பட்டுள்ள நீர்த்தேக்கமாகும்.

## வரலாறு
இந்நீர்த்தேக்கம் 1958 இல் அப்போதைய முதலமைச்சர் காமராஜர், மற்றும் கக்கன் ஆகியோரின் பெருமுயற்சியால்  உருவாக்கப்பட்டதாகும்.

## பாசன வசதி
இதன் மூலம் ஏறத்தாழ 716 ஏக்கர் நிலங்காள் பாசன வசதி பெறுகின்றன. இதையொட்டி அரசு பயனியர் மாளிகையும் உள்ளது.

## மேற்கோள்கள்

பகுப்பு:பெரம்பலூர் மாவட்டத்திலுள்ள அணைகள்
மன்னார் அமுதன்

**மன்னார் அமுதன்** (*Mannar Amuthan*) அல்லது **கௌதமன்** என்ற புனைபெயரில் அறியப்படும் **சோசப்பு அமுதன் இடானியல்** அல்லது **ஜோசப் அமுதன் டானியல்** என்பவர் தமிழ் எழுத்தாளர் ஆவார். இவர் பாக்கள், சிறுகதைகள், கட்டுரைகள் முதலானவற்றை எழுதி வருகின்றார்.

## வாழ்க்கைக் குறிப்பு

இலங்கையின் மன்னார் மாவட்டத்திலுள்ள சின்னக்கடையில், 1984ஆம் ஆண்டில் இடானியல் சோசப்பு பிறந்தார். இவர் மன்/புனித சவேரியார் ஆண்கள் கல்லூரியில் தொடக்கக் கல்வியைப் பயின்றார். பின், 1990இல் இந்தியாவுக்கு இடம்பெயர்ந்து சென்ற பின், விருதுநகர் மாவட்டத்தில் தனது படிப்பைத் தொடர்ந்தார்.

## எழுதிய நூல்கள்

* *விட்டு விடுதலை காண்*, பாத்தொகுப்பு.
* *அக்குரோணி*, பாத்தொகுப்பு.

## விருதுகளும் பட்டங்களும்

2011இல், தடாகம் கலை இலக்கிய வட்டமானது, மன்னார் அமுதனுக்கு அகத்தியர் விருதையும் கலைத்தீபப் பட்டத்தையும் வழங்கியது. கலைமுத்துப் பட்டத்தையும் இவர் பெற்றுள்ளார்.

## மேற்கோள்கள்

## வெளியிணைப்புகள்

பகுப்பு:ஈழத்து எழுத்தாளர்கள்
பகுப்பு:ஈழத்துக் கவிஞர்கள்
பகுப்பு:1984 பிறப்புகள்
பகுப்பு:வாழும் மக்கள்
மாங்கோ (பாடகர்)

**மாங்கோ** என்ற மேடைப்பெயரில் அழைக்கப்படும் **கியூஸ்ப்பி மாங்கோ** (*Giuseppe Mango*, 6 நவம்பர்  1954 – 8 டிசம்பர் 2014), ஒரு இத்தாலிய பாடகர், பாடலாசிரியர் மற்றும் இசைக் கலைஞருமாவார்.

இவர் லாராவேலென்ட் என்பவரை மணந்தார். இவர்களுக்கு ஃபிலிப்போ, ஏஞ்சலினா என்று இரண்டு குழந்தைகள் உள்ளனர். பரப்பிசை, ராக் இசை, நாட்டார் பாடல், உலக இசை ஆகியவற்றின் கலப்பாக அமையும் அவரது தனிப்பாணிக்காக அறியப்படுகிறார்
.

## மேற்கோள்கள்

பகுப்பு:1954 பிறப்புகள்
பகுப்பு:2014 இறப்புகள்
பகுப்பு:இத்தாலிய இசையமைப்பாளர்கள்
அக்கிகித்தோ

**அக்கிகித்தோ** (*Akihito*, யப்பானிய மொழி: 明仁, பிறப்பு: 23 டிசம்பர் 1933) சப்பான் நாட்டின் முன்னாள் பேரரசர் ஆவார். இவர் சப்பானின் பாரம்பரிய வம்சாவழியினர் ஆட்சிமுறை வரிசையில் 125 ஆவது பேரரசராக இருந்தார். 1989 சனவரி 7 முதல் 30 ஏப்ரல் 2019 ஆம் தேதிவரை செவ்வந்தி அரியணையில் அமர்ந்தது பேரரசராக இருந்தார். இவருக்குப் பிறகு இவரின் மூத்த மகன் பேரரசராகப் பெறுப்பேற்றுக் கொண்டார்

## பிறப்பு, கல்வி
அகிகித்தோ, முந்தைய பேரரசர் ஷோவா என்றழைக்கப்படும் ஹிரோஹித்தோவிற்கும், பேரரசி கொஜுன் அவர்களுக்கும் முதல் மகனாகவும், ஐந்தாவது குழந்தையாகவும் பிறந்தார். குழந்தை பருவத்திலேயே சுகு இளவரசராக அழைக்கப்பட்டு வளர்க்கப்பட்டார். ஆரம்பத்தில் சிறப்பு தனி வகுப்புகள் மூலம் கல்வி கற்கத்தொடங்கிய அகிகித்தோ, பின்னர் ககுஷுயின் என்றழைக்கப்படும் தொடக்க மற்றும் உயர்நிலைப்பள்ளிகளில் 1940 முதல் 1952 வரை  கல்வி கற்றார் . பேரரசர் வம்சாவழியில், பேரரசராக தகுதிபெறுபவருக்கு ராணுவ அதிகாரியாக கௌரவ பதவி வழங்கப்பட்டு வந்த சூழ்நிலையில், அகிகித்தோவின் தந்தை ஹிரோஹித்தோ வேண்டுகோளுக்கிணங்க இராணுவ அதிகாரி பதவியை பெற்றுக்கொள்ளவில்லை.

1945 ஆம் ஆண்டு ஜப்பான் நாட்டின் டோக்யோ நகரத்தின்மிது அமெரிக்கப்படைகள் குண்டுகள் பொழிந்த போது அகிகித்தோ மற்றும் அவரின் சகோதரர் மசகித்தோ இருவரும் டோக்கியோவை விட்டு வெளியேறினர். அப்போது ஆங்கில மொழியையும், மேற்கத்திய கலாச்சாரங்கள் பற்றியும் கற்றறிந்தார். பின்னர் ககுஷுயின் பல்கலைக்கழகத்தில் அரசியல் அறிவியல் துறையில் பட்ட மேற்படிப்பை படித்தார். ஆனாலும் அவரால் இறுதிவரை படித்துப் பட்டம் பெற முடியவில்லை.

அகிகித்தோவின் தந்தை ஹிரோகித்தோ சனவரி 7, 1989 அன்று இறந்துவிட , அன்று முதல் பேரரசர் அரியணையில் அமர்ந்து ஜப்பான் நாட்டின் பேரரசராக பொறுப்பேற்றுக் கொண்டுள்ளார்.

## திருமணம்

1959 ஆம் ஆண்டு ஏப்ரல் 10 ஆம் நாள் நிஷ்ஹின் நிறுவனத்தின்  அதிபரான ஹிடசபுரோ சோதாவின் மகள் மிச்சிகோ சோதா என்பவரைத் திருமணம் செய்துகொண்டார். இவர்களுக்கு மூன்று குழந்தைகள் பிறந்தது.

## வாரிசுகள்

## மேற்கோள்கள்

பகுப்பு:1933 பிறப்புகள்
பகுப்பு:ஜப்பானியப் பேரரசர்கள்
பகுப்பு:வாழும் மக்கள்
குமுஞ்சுங்கு

**குமுஞ்சுங்கு** (Khumjung; நேபாளி: खुम्जुंग)  நேபாளத்தில் வடகிழக்கே உள்ள கும்புப்பகுதியில் சோலுகும்பு மாவட்டத்தில் அமைந்துள்ள ஓர் ஊர். இது சாகர்மாதா நாட்டுப் புரவகத்தின் உள்ளே அமைந்துள்ளது. இவ்வூர் யுனெசுக்கோவின் உலகப் பாரம்பரியக் களமாக அறிவிக்கப்பட்ட ஓரூர். கும்பிலா மலையின் பள்ளத்தாக்கில் கடல்மட்டத்தில் இருந்து 3,970 மீ உயரத்தில் இவ்வூர் அமைந்துள்ளது.

குமுஞ்சுங்கு ஊரில் உள்ள ஒரு துறவியர் மடத்தில் இயேட்டி என்னும் வியப்புறும் மாந்தனைப்போன்ற, ஆனால் மிக உயரமான ஓர் உயிரினத்தின் முடியுடன் உடைய மண்டை யோடு எனக்கருதப்படும் ஒன்றை வைத்திருக்கின்றார்கள். ஆனால் அப்படியான ஓர் உயிரினம் இருப்பதையோ இருந்ததையோ யாரும் தற்கால முறைப்படி நிறுவவில்லை. இந்த ஊரில் தற்கால தொலைதொடர்பு வசதிகளும் கம்பியில்லா தொலைபேசி, இணைய வசதிகளும், நிலவழி தொலைபேசி வசதிகளும் கொண்டுள்ளது. 

நேபாள ஊராட்சி அமைப்புக் குழுவின் குமுஞ்சுங்கு ஊராட்சிக் குழுவின் தலைமையகம் இங்குதான் உள்ளது. இந்த ஊராட்சி அமைப்பின் கீழ் குண்டே, குமுஞ்சுங்கு, தெங்குபுச்சே, பங்குபுச்சே, பெரிச்சே, தோலே, சார்ச்சுங்கு, மாச்செர்மோ, இலபோச்சே, திங்குபுச்சே, கோக்கியோ ஆகியன அடங்கும். 1991 ஆம் ஆண்டின் மக்கள் கணக்கெடுப்பின்படி 433 வீடுகளில் 1809 பேர் இவ்வூரில் வாழ்கின்றனர்

எடுமண்டு இல்லரி அவர்கள் 1961 இல் நிறுவிய இமாலய வைப்பகம் கட்டிய குமுஞ்சுங்குப் பள்ளி இங்குள்ளது. முதலில் இரண்டே வகுப்பறையுடன் கட்டப்பட்ட இப்பள்ளியில் இப்பொழுது மழலையர் பள்ளி, தொடக்கப்பள்ளி, மேனிலைப்பள்ளி ஆகியவை உள்ளன. 350 மாணவர்கள் படிக்கின்றார்கள். 

## படக்காட்சி

Image:Khumjung and Khumbila.jpg|குமுஞ்சுங்கு ஊரும் கும்பிலா மலையும்
Image:Khumjung.jpg|குமுஞ்சுங்கு ஊர்
Image:Yetiscalp.JPG|குமுஞ்சுங்கு ஊரில் உள்ள துறவியர் மடத்தில் இயேட்டியின் மண்டையாகக் கருதப்படுவது.


## அடிக்குறிப்புகளும் மேற்கோள்களும்


## வெளியிணைப்புகள்

*UN map of the municipalities of Solukhumbu District 

பகுப்பு:நேபாள ஊர்கள்
பத்ம பூசண் விருது பெற்றவர் பட்டியல் (1954–1959)

*இந்தியாவின் உயரிய விருதுகளில் பத்மபூசண் விருதும் ஒன்று. அதைப்பெற்றவர்களின் பெயர் பட்டியல் இங்கு ஆண்டுவாரியாகத் தரப்படுகின்றன.

## 1954

## 1955

## விளக்கக் குறிப்புகள்

## மேற்கோள்கள்

பகுப்பு:பத்ம பூசண் விருது பெற்றவர்கள்
பத்ம பூசண் விருது பெற்ற தமிழர் பட்டியல்

இந்தியாவின், உயரிய விருதுகளில் பத்மபூசண் விருதும் ஒன்று. அதைப்பெற்ற தமிழர்களின் பெயர் பட்டியல் இங்கு  தரப்பட்டுள்ளது.

## தமிழ் விருதுனர் அட்டவணை

## மேற்கோள்கள்

0
காசி விஸ்வநாதர் கோயில் குப்பம்

**காசி விஸ்வநாதர் கோயில் குப்பம்** அல்லது **கே. வி. கே. குப்பம்** என்பது தமிழ்நாடு மாநிலத்தில் சென்னை மாவட்டத்தின் திருவொற்றியூரில் உள்ள ஒரு மீனவர் கிராமம் ஆகும். இவ்வூரில் உள்ள மீனவர்கள் 1950களில் தஞ்சாவூர் (தற்பொழுது நாகை) மாவட்டத்தில் இருந்து பிழைப்புக்காக (மீன் பிடி தொழிலுக்காக) இங்கு குடியேறினார்கள்.

## பெயரியல்
இங்கு கரும காரியங்களுக்குப் பெயர்பெற்ற காசி விஸ்வநாதர் கோயில் இருந்தது. இந்த கோயிலால் தான் இவ்வூருக்கு காசி விஸ்வநாதர் கோயில் குப்பம், சுருக்கமாக KVK குப்பம், எனப் பெயர் வந்தது. 1990களில் ஏற்பட்ட புயலின் காரணமாக இக்கோயில் கொஞ்சம் கொஞ்சமாகக் கடலில் மூழ்கியது. 

## வரலாறு
இக்குப்பத்தைக் 'குட்டி நாகை மாவட்ட கிராமம்' என்றுகூடச் சொல்லலாம். இங்குள்ளவர்கள் அனைவரும் நாகை மாவட்டத்தைப் பூர்வீகமாக கொண்டவர்கள். இப்பகுதி மக்களின் பேச்சு பழக்க வழக்கங்கள், திருவிழா, திருமணம் போன்ற சடங்கு சம்பிரதாயங்கள் அனைத்தும் நாகை மாவட்டத்தைப் பின்பற்றியே தொடர்கிறது. பெண் கொடுப்பதும், எடுப்பதும் பெரும்பாலும் நாகை மாவட்டத்தில்தான்.

## குறிப்பிடத்தக்கோர்
* முன்னாள் மீன்வளத்துறை அமைச்சர் கே. பி. பி. சாமி இந்த மீனவக்குப்பத்துகாரர்.

## மேற்கோள்கள்

## வெளி இணைப்புகள்
* GeoHack - காசி விஸ்வநாதர் கோயில் குப்பம்

பகுப்பு:சென்னை மாவட்டத்திலுள்ள ஊர்களும் நகரங்களும்
பகுப்பு:சென்னை சுற்றுப் பகுதிகள்
கார நீரிலி

**கார நீரிலிகள்** *( Base anhydrides)* என்பவை முதல் மற்றும் இரண்டாம் நெடுங்குழுவில் இடம்பெற்றுள்ள தனிமங்களின் ஆக்சைடுகள் ஆகும். முதல் நெடுங் குழுவில் உள்ள தனிமங்கள் கார உலோகங்கள் என்றும் இரண்டாவது நெடுங்குழுவில் இடம்பெற்றுள்ள தனிமங்கள் காரமண் உலோகங்கள் என்றும் அழைக்கப்படுகின்றன. தொடர்புடைய ஐதராக்சைடு உப்பிலிருந்து நீர் மூலக்கூறை நீக்குவதன் மூலம் கார நீரிலிகளைத் தயாரிக்கலாம். கார நீரிலியுடன் தண்ணீர் சேர்க்கப்படுமேயானால் அதனோடு தொடர்புடைய கார ஐதராக்சைடு உருவாகிறது. ஒரு காரநீரிலியானது அர்ரீனியசு காரமாகவும் செயல்படுவது இல்லை பிரான்சிடெட் லவ்ரி காரமாகவும் செயல்படவில்லை. ஏனெனில் இது புரோட்டான்களை ஏற்றுக் கொள்வதில்லை தண்ணீரில் ஐதராக்சைடு அயனியின் அடர்த்தியை அதிகரிப்பதும் இல்லை. ஆனால் இவை இலூவிக் காரமாகச் செயல்படுகின்றன. ஏனெனில் இது இலூயிக் அமிலங்களுடன், குறிப்பாக அமில ஆக்சைடுகளுடன்  எலக்ட்ரான் இரட்டைகளை பகிர்ந்து கொள்கிறது.

## உதாரணங்கள்

* கால்சியம் ஆக்சைடு, கால்சியம் ஐதராக்சைடு சேர்மத்தின் நீரிலியாகும்
* பேரியம் ஆக்சைடு , பேரியம் ஐதராக்சைடு சேர்மத்தின் நீரிலியாகும்
* சோடியம் ஆக்சைடு, சோடியம் ஐதராக்சைடு சேர்மத்தின் நீரிலியாகும்
* பொட்டாசியம் ஆக்சைடு, பொட்டாசியம் ஐதராக்சைடு சேர்மத்தின் நீரிலியாகும்
* இசுட்ரோன்சியம் ஆக்சைடு, இசுட்ரோன்சியம் ஐதராக்சைடு சேர்மத்தின் நீரிலியாகும்
* இலித்தியம் ஆக்சைடு, இலித்தியம் ஐதராக்சைடு சேர்மத்தின் நீரிலியாகும்
* சீசியம் ஆக்சைடு, சீசியம் ஐதராக்சைடு சேர்மத்தின் நீரிலியாகும்
* ருபீடியம் ஆக்சைடு, ருபீடியம் ஐதராக்சைடு சேர்மத்தின் நீரிலியாகும்

## மேற்கோள்கள்

## இவற்றையும் காண்க
* அமில ஆக்சைடுகள்

பகுப்பு:அமிலம்–காரம் வேதியியல்
குண்டே

**குண்டே** என்னும் ஊர்,  நேபாளத்தின் வடகிழக்கே உள்ள கும்புப்பகுதியில் சாகரமாதா நாட்டுப்புரவகத்திற்கு உள்ளடங்கிய பகுதியில் உள்ளது. செர்ப்பா மக்கள் தங்கள் புனித மலையாகக் கருதும் *குமுஞ்சுங்கு கும்பி யுல்-லா* (Khumjung Khumbi Yul Lha) மலையின் அடிவாரத்தில்  குமுஞ்சுங்கு ஊருக்கு அருகே இவ்வூர் அமைந்துள்ளது.  குமுஞ்சுங்கு பள்ளத்தாக்கு கடல்மட்டத்திலிருந்து  3800 மீ முதல் 4000 மீ வரையில் உள்ள உயரத்தில் அமைந்துள்ளது. குண்டே ஊரானது குமுங்கு ஊரைவிட சற்று உயரத்தில் பள்ளத்தாக்கின் மேற்குப்பகுதியில் அமைந்துள்ளது. எடுமண்டு இல்லரி  1966 இல் நிறுவிய குண்டே மருத்துவமனை இங்குள்ளது. குண்டே ஊர் எவரெசுட்டு மலையில் இருந்து 25 கி.மீ தொலைவில் நேபாள-சீன நாடுகளின் எல்லைக்கு அருகே அமைந்துள்ளது. 

பகுப்பு:நேபாள ஊர்கள்
விளாதிமிர் அலெக்சயெவிச் பெலின்சுகி

**விளாதிமிர் அலெக்சயேவிச் பெலின்சுகி** (*Vladimir Alekseyevich Belinski*, ; பிறப்பு: 26 மார்ச் 1941) ஓர் உருசியக் கோட்பாட்டு இயற்பியலாளர். இவர் அண்டவியலிலும் பொதுச் சார்பியல் கோட்பாட்டிலும் ஆய்வு மேற்கொண்டார். இவர்  இலாண்டவு கோட்பாட்டு இயற்பியல் நிறுவனத்தில் எவுகனி இலிஃப்சிட்ஜுடன் பணிபுரிந்தார். இவர் அப்போது இலேவ் இலாண்டவு, இலிஃப்சிட்ச் இருவரும் எழுதிய கோட்பாட்டு இயற்பியல் படநூலின் இரண்டாம் தொகுதியில் சில இயல்களை எழுதினார். இவர் தன் முதுமுனைவர் பட்டத்தை 1980 இல் இலாண்டவு கோட்பாட்டு இயற்பியல் நிறுவனத்தில் பெற்றார்.

அண்மையில் இவர் உரோம் நகரச் சப்னாப் பல்கலைக்கழக அணுக்கருப் பிளவு தேசிய நிறுவனத்தில் பேராசிரியருக்கு இணையான ப்தவியை வகிக்கிறார். அங்கு இவர் பொதுச் சார்பியல் கோட்பாடு பற்றிப் பாடம் நட்த்துகிறார்.

இவர் சகாரோவுடன் இணைந்து பெலின்சுகி-சகாரோவ் உருமாற்றியத்தைக் 1978 இல் கண்டறிந்தார். இது கரும்புள்ளிகள் ஈர்ப்புச் சாலிட்டான்களின் ஒரு சிறப்புவகையே என நிறுவியது. குறிப்பிட்த் தகுந்த இவரது பங்களிப்பு BKLவழுநிலை/தனிமைப் புள்ளி|BKL கருதுகோள் ஆகும் இது வழுநிலைக்கு அருகில் ஐன்சுடைனின் புலச் சமன்பாடுகளின் தீர்வுகளின் நடத்தையை விளக்குகிறது. இக்கருதுகோள் எண்ணியற் கணிப்புகளால் உறுதியாகியது.

## விருதுகள்

* Marcel Grossmann Award (2012) "ஐன்சுடைனின் ஈர்ப்புப் புலச் சமன்பாடுகளுக்கு BKLவழுநிலை/தனிமைப் புள்ளி எனும் அண்டத் தனிமைப் புள்ளி அமைந்த, அலைவியல்பும் தற்போக்கு வாய்ப்பியல்புப்பான்மையும்" கொண்ட பொதுத் தீர்வைக் கண்டுபிடித்த்தற்காக இவர் மார்சல் கிராசுமேன் விருதைப் பெற்றார்.

## குறிப்புகள்

## மேற்கோள்கள்
* .
* Publication list on arxiv

பகுப்பு:வாழும் மக்கள்
பகுப்பு:1941 பிறப்புகள்
பகுப்பு:கோட்பாட்டு இயற்பியலாளர்கள்
பகுப்பு:உருசிய வானியலாளர்கள்
பகுப்பு:ஆசிய மாதக் கட்டுரைகள் நவம்பர் 2015
பகுப்பு:உருசிய இயற்பியலாளர்கள்
மத்வேய் பெட்ரோவிச் பிரான்சுட்டீன்

**மத்வேய் பெட்ரோவிச் பிரான்சுட்டீன்** (, , வின்னித்சியா- பிப்ரவரி 18, 1938) ஒரு சோவியத் ஒன்றிய கோட்பாட்டு இயற்பியலாளரும் குவைய ஈர்ப்பின் முன்னோடியும் ஆவார். இவர் வானியற்பியலிலும் அண்டவியலிலும் அரைக்கட்த்தியியலிலும் குவைய மின்னோட்டவியலிலும் பல நூல்களின் ஆசிரியரும் ஆவார். இவர் சிறுவருக்கான பல மக்கள் அறிவியல் நூல்களை எழுதியுள்ளார்.

## மேற்கோள்கள்


*Gorelik Gennady, Frenkel, Victor, 'Матвей Петрович Бронштейн*, Moscow, *Nauka*, 1990
*Gorelik Gennady, Frenkel, Victor, *Matvei Petrovich Bronstein and Soviet Theoretical Physics in the Thirties'', Birkhäuser Verlag, 1994 
*Gorelik Gennady, 'Meine antisowjetische Taetigkeit...' Russische Physiker unter Stalin. Vieweg, 1995
*Gorelik Gennady, Матвей Бронштейн и квантовая гравитация. К 70-летию нерешенной проблемы // Успехи физических наук  2005, №10 http://ggorelik.narod.ru/cGh_FirstSteps92_MPB_36/cGh_UFN_200510_text.html;   Matvei Bronstein and quantum gravity: 70th anniversary of the unsolved problem  // Physics-Uspekhi 2005, no 10 http://people.bu.edu/gorelik/cGh_Bronstein_UFN-200510_Engl.htm 

பகுப்பு:1906 பிறப்புகள்
பகுப்பு:1938 இறப்புகள்
பகுப்பு:உருசிய வானியலாளர்கள்
பகுப்பு:சோவியத் இயற்பியலாளர்கள்
பகுப்பு:ஆசிய மாதக் கட்டுரைகள் நவம்பர் 2015
மலையன்கிழங்கு

**மலையன்கிழங்கு** (Dioscorea oppositifolia) இது ஒரு கிழங்கு வகையைச்சார்ந்த தாவரம் ஆகும். இது கொடிபோல் வளர்ந்து பூப்பூக்கும் தாவரம் ஆகும். இது மியான்மர் நாட்டிலும், இந்திய துணைக்கண்டங்களான இலங்கை, இந்தியா, வங்காளம் பொன்ற நாடுகளில் காணப்படுகிறது. இதன் கிழங்கு மருந்துப்பொருளாகப் பயன்படுகிறது. 
## மேற்கோள்

## மேலும் பார்க்க
* ''Dioscorea batatas'' - Decne. (Plants For A Future)
* ''Dioscorea opposita''  (Australian New Crops)
* ''Dioscorea batatas'' (Australian New Crops)
  

பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பகுப்பு:பூக்கும் தாவரங்கள்
பகுப்பு:கிழங்குகள்
பகுப்பு:இந்தியத் தாவரங்கள்
பகுப்பு:இலங்கைத் தாவரங்கள்
பகுப்பு:தமிழ்நாட்டின் தாவரங்கள்
நல்வேலிக்கிழங்கு

**நல்வேலிக்கிழங்கு** (dioscorea tomentosa) இது ஒரு கிழங்கு வகையைச் சார்ந்த  கொடியாகும். இந்த தாவரம் இலங்கை, இந்தியா போன்ற நாடுகளில் காணப்படுகிறது.

## மேற்கோள்

பகுப்பு:பூக்கும் தாவரங்கள்
பகுப்பு:கிழங்குகள்
கருந்துவலிசு

**கருந்துவலிசு** (*Diospyros montana*) கருங்காலி குடும்பப்பத்தைச் சார்ந்த தாவரம் ஆகும்.  இவை இந்தியாவில் உள்ள மேற்குத்தொடர்ச்சி மலைப்பகுதியிலும், ஆத்திரேலியா, இலங்கை போன்ற நாடுகளில் கணப்படுகிறது.

## மேற்கோள்

பகுப்பு:பூக்கும் தாவரங்கள்
பகுப்பு:அவுத்திரேலியத் தாவரங்கள்
பகுப்பு:இந்தியத் தாவரங்கள்
பகுப்பு:இலங்கைத் தாவரங்கள்
பகுப்பு:இந்திய மரங்கள்
பகுப்பு:தமிழ்நாட்டின் தாவரங்கள்
சாலோ அப்டெச்லாம்

**சாலோ அப்டெச்லாம்** (Salah Abdeslam arabisch ‏صلاح عبد السلام‎, DMG Ṣalāḥ ʿAbd as-Salām, பிறப்பு: செப்டெம்பர் 15, 1989) பெல்ஜியத்தில் பிறந்த பிரான்சு நாட்டவர். இவர் ஒரு குற்றவாளியாகவும், இசுலாமியப் பயங்கரவாதியாகவும் சந்தேகிக்கப் படுபவர். நவம்பர் 13, பிரான்சு நாட்டில் நடைபெற்ற பயங்கரவாதத் தாக்குதலில் சம்பந்தப் பட்டவர் என்ற சந்தேகத்தில் தேடப்பட்டுக் கொண்டிருப்பவர்.

## வாழ்க்கை
சாலோ அப்டெச்லாம் பெல்ஜியத்தில் Molenbeek-Saint-Jean/Sint-Jans-Molenbeek என்னும் இடத்தில் வளர்ந்தவர். இவரது பால்ய பருவத்து நண்பனாக இருந்த அப்துல்கமீத் அபாஓட் (Abdelhamid Abaaoud)  நவம்பர் 13, பிரான்சு நாட்டில் நடைபெற்ற பயங்கரவாதத் தாக்குதலை திட்டமிட்டவர் என நம்பப் படுபவர். சாலோ அப்டெச்லாம் ஒரு மெக்கானிக் ஆக STIB/MIVB இல் 2009 - 2011 வேலை செய்தவர். இவரது வேலைக்கான சமூகமளிப்பின் ஒழுங்கின்மை காரணாமாக இவர் இந்த வேலையிலிருந்து நீக்கப்பட்டார். இவர் 2010, 2011 வருடங்களில் அப்துல்கமீத் அபாஓட் (Abdelhamid Abaaoud)   உடன் இணைந்து பல்வேறு குற்றச்செயல்களில் ஈடுபட்டுள்ளார்.

## குடும்பம்
சாலோ அப்டெச்லாம் இன் குடும்பம் 1960 இலிருந்து Molenbeek-Saint-Jean/Sint-Jans-Molenbeek என்னும் இடத்தில் வாழ்ந்து கொண்டிருக்கிறது. சாலோ அப்டெச்லாம் மூன்று ஆண்குழந்தைகளில் ஒருவர். இவரது சகோதரன் இப்ராகிம் நவம்பர் 13, பிரான்சு நாட்டில் நடைபெற்ற பயங்கரவாதத் தாக்குதலில் வெடிமருந்தைக் கட்டிச்சென்று பாய்ந்து தற்கொலைத் தாக்குதலில் இறந்தவர். இவரது மற்றைய சகோதரன் இந்தத் தாக்குதல்கள் எதிலும் சம்பந்தப்படவில்லை என நம்பப்படுகிறது.

## மேற்கோள்கள்

பகுப்பு:1989 பிறப்புகள்
பகுப்பு:வாழும் மக்கள்
பசுபதிகோவில் வீரபத்திரத் தவில்காரர்

**பசுபதிகோவில் வீரபத்திரத் தவில்காரர்** (1867-1935) என்பவர் மைசூர் சமஸ்தானத்தில் தொண்டாற்றிய ஒரு இசைக் கலைஞர்.

## பிறப்பு
தஞ்சையிலிருந்து, கும்பகோணம் செல்லும் சாலையில், தஞ்சையிலிருந்து பதினைந்து கிலோமீட்டர் தூரத்தில் உள்ள பசுபதிகோவில் என்னும் ஊரில் 1867 இல் வீரபத்திரப்பிள்ளை  பிறந்தார்.

## குடும்பம்
இவரின் தாயார் பெயர் அங்கம்மாள் ஆகும். லட்சுமணப்பிள்ளை, ராமசாமிப்பிள்ளை, சாமிநாதப்பிள்ளை, லோகம்பாள் ஆகியோர் இவரின் உடன்பிறப்புகள் ஆவர். இதில் சாமிநாதப்பிள்ளை என்பவர் திருவெண்காடு ராமகிருஷ்ண நட்டுவனாரின் மருமகன் ஆவர். திருவிடைமருதூர் மீனாம்பளை மணந்தார். வீரப்பத்திரப்பிள்ளைக்கு நாகம்மாள், ராசம்மாள் என இரு மகள்கள் பிறந்து வாழ்ந்தனர்.

## தவில்கல்வியும் பணியும்
இவரின் குருவின் பெயர் அறியமுடியவில்லை. என்றாலும் தியாகராஜசுவாமிகளின் சீடரான திருவையாறு சாமிநாத நாகஸ்வரக்காரரிடம் தவில் வாசிக்கத் தொடங்கி, உறையூர் முத்துவீருசாமி நாகஸ்வரக்காரரிடம் சேர்ந்து பின்பு, அவருடைய மகனான கோபாலசாமிப்பிள்ளையிடமும், திருமருகல் நடேசப் பிள்ளைக்கும் அவ்வப்போது தவில் வாசித்துவந்தார்.

## படைப்பு
நூற்றெட்டுத் தாளங்களுக்குத் தத்தக்காரம், ஜதிகள் முதலியவற்றை வீரப்பத்திரப்பிள்ளை தயாரித்து வைத்தவராவார்.

## திறமை
வையச்சேரி மகா வைத்தியநாதசிவன் என்பவர் மேளகர்த்தாக்களை உருவாக்கியவர். இவர் மைசூரு அரண்மனைக்கு வந்திருந்தபோது, சிம்மந்தன தாளத்தில் பல்லவியைப் பாடும்படி மன்னர் வேண்டினார். வழக்கத்தில் இல்லாத தாளத்தை வைத்தியநாத சிவன் பாடும்பொழுது, அதற்கு இணையாக வாசிக்க எந்த தவில்காரரும் இசையவில்லை. மன்னரோ வீரப்பத்திரப்பிள்ளையை நோக்கினார்.  தன்னுடைய தவிலுக்கு இணையாக மகா வைத்தியநாதசிவன் பாடுவாரா? என்று அடக்கத்துடன் வீரப்பத்திரப்பிள்ளை கேட்டார். வைத்தியநாதசிவன் பாட, வீரப்பத்திரப்பிள்ளை தவில் இசைக்க, வீரப்பத்திரப் பிள்ளை பதிலுக்குத் தவில் இசைக்க, அதற்கு இணையாக மகா வைத்தியநாதசிவன் பல்லவியைப் பாடினார்.

## பரிசு
இவருடைய தவில் திறமையை அறிந்த மைசூரு மன்னர் சிங்கமுகச்சீலை, தங்கத் தவிற்கம்பு, சாதரா அளித்தார்.

## கோவில் உரிமை
பசுபதிகோவில் அருகில் உள்ள அய்யம்பேட்டை ராமர்கோவிலில் மேள கைங்கரியம் செய்யும் உரிமை வீரபத்திரப்பிள்ளைக்கு உண்டு. அதனாலேயே தினமும் அங்கு சென்று சிறிதுநேரம் அமர்ந்து வாசிக்கும் பழக்கம் அவருக்குண்டு. இவ்வுரிமையை தஞ்சாவூர் மராத்திய அரச குடும்பத்தைச் சேர்ந்த ஸோஹராபாய் அம்மணி அளித்திருந்தார்.

## நட்பு
மந்திர சாத்திரத்தில் மிகுந்த தேர்ச்சி கொண்ட இவருக்கு, மகா வைத்தியநாதசாமியின் தமையனான ராமசாமியுடன் நட்பு சிறந்திருந்தது. இவரும் மந்திர தந்திரங்களில் வல்லவராகத் திகழ்ந்தவர். இருவரும் இசைக்கலை, மந்திரக்கலை குறித்து அவ்வப்போது விவாதிப்பவர்களாக விளங்கினர்.

## சிறப்பு
வெளியூர்க்கச்சேரிகளில் அதிகத் தொகையைப் பெற்று வாசித்தவர் இவர் ஒருவரே. அதிலும் தமிழகத்தில் முதன்முதலாக வருமானவரி விதிக்கப்பட்ட தவிற்கலைஞர் இவர். தமிழ், வடமொழி, தெலுங்கு ஆகியவற்றில் புலமை கொண்டவராக இருந்தவர்.

## மறைவு
நன்றாகப் பாடும் புலமையும் பெற்றிருந்த வீரபத்திரப்பிள்ளை, பக்கவாத நோயால் பீடிக்கப்பட்டு, சுமார் இரண்டாண்டுகள் அவதியுற்றார். 1935 ஆம் ஆண்டில் அவர் மறைவுற்றார்.

## மேற்கோள்கள்
*மங்கல இசை மன்னர்கள், பி.எம். சுந்தரம், மெய்யப்பன் பதிப்பகம், சிதம்பரம், மு.ப.சூன் 2001.

## வெளியிணைப்புகள்
*நீடாமங்கலம் மீனாட்சி சுந்தரம் பிள்ளை 

பகுப்பு:தவில் கலைஞர்கள்
பகுப்பு:1867 பிறப்புகள்
பகுப்பு:1935 இறப்புகள்
பகுப்பு:ஊர்ப் பெயரால் அறியப்படும் மக்கள்
புல்லம் பயிறு

**புல்லம் பயிறு** (Echinochloa colona)  பயிறு வகையைச் சார்ந்த தாவரம் ஆகும். இதன் கதிரிலிருந்து விதையை எடுத்துப் பயன்படுத்துவார்கள். இது இயற்கையாக சாலையோரங்களிலும், பூங்காக்களிலிலும் வளரும் தன்மைகொண்டது. வெப்ப மண்டல் ஆசியா, ஆப்பிரிக்கா, மற்றும் வட அமெரிக்காவிலும் இது காணப்படுகிறது.

## மேற்கோள்

பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
விளாதிமிர் அலெக்சாந்திரோவிச் அல்பித்சுகி

**விளாதிமிர் அலெக்சாந்திரோவிச் அல்பித்சுகி (Vladimir Aleksandrovich Albitzky)** () (ஜூன் 16, 1891 – ஜூன் 15, 1952)ஒரு சோவியத் ஒன்றிய/உருசிய வானியலாளர்.  இவரது சிறுகோள் கண்டுபிடிப்புகள் "வி. அல்பித்சுகிய்" என்ற பெயரில் வழங்குகின்றன..

இவர் 1922 இல் கிரீமியாவில் உள்ல சிமீழ்சு வான்காணகத்துக்கு வந்தார். இவர் கிரகொரி ஆபிராமோவிச் சாயின், கிரகொரி நியூய்மின் ஆகியவர்களுடன் பணிபுரிந்தார்.

இவர் பல சிறுகோள்களைக் கண்டுபிடித்தார்.
## ஆய்வுத் தாள்கள்

புல்கோவோ வான்காணக ஆவணப்படி இவர் 88 ஆய்வுத் தாள்கள் அனுப்பியுள்ளார். நாசாவில் இவரது 5 ஆய்வுத் தாள்களே கிடைக்கின்றன. மற்றவை, சிறுகோள்களின் கண்டுபிடிப்புகள் உட்பட, அலெக்சு கைனா ஆவணப் படிகளாகவே கிடைக்கின்றன.
 
* ADS NASA
* Gaina Alex: Papers by V.A. Albitzky

இவரது 343 விண்மீன்களின் ஆர விரைவுகளின் ப்திவுகள் கீழ்வரும் இணையத் தளத்தில் காணலாம்:

* The Danish National Library

## மேற்கோள்கள்

*

## வெளி இணைப்புகள்

*A group of Russian astronomers in 1920. On the left- V.A. Albitzky
*V.A. Albitzky

பகுப்பு:1952 இறப்புகள்
பகுப்பு:1891 பிறப்புகள்
பகுப்பு:உருசிய வானியலாளர்கள்
பகுப்பு:சோவியத் வானியலாளர்கள்
பகுப்பு:சிறுகோள் கண்டுபிடிப்பாளர்கள்
பகுப்பு:ஆசிய மாதக் கட்டுரைகள் நவம்பர் 2015
செர்கேய் பிளாசுக்கோ

**செர்கேய் நிகோலாயெவிச் பிளாசுக்கோ** (*Sergey Nikolaevich Blazhko*, ,  - பிப்ரவரி 11, 1956, மாஸ்கோ) சோவியத், உருசிய வானியலாளரும், சோவியத் அறிவியல் கல்விக்கழகத்தின் உயர் உறுப்பினரும் ஆவார் (1929).  இவர் மாஸ்கோ அரசுப் பல்கலைக்கழகத்தில் பட்டம் பெற்றார். இவர் அப்பல்கலைக்கழகத்தில் மாஸ்கோ வான்காணகத்தின் தலைமை உட்பட பல பதவிகளில் 1920 முதல் 1931 வரை வகித்தார். இவர் சில RR வகை இலைரே  விண்மீன்களின்  அலைநேரத்திலும் வீச்சிலும் அமையும் துணை வேறுபாடுகளைக் கண்டுபிடித்தார். இன்று இது பிளாசுக்கோ விளைவு என அழைக்கப்படுகிறது.

இவர் 1952 இல் சோவியத் ஒன்றிய அரசுப் பரிசையும் இருமுறை இலெனின் பட்டயங்களையும் வேறு இரண்டு பட்டயங்களையும் பல பதக்கங்களையும்  பெற்றுள்ளார். நிலாவில் உள்ள ஒரு குழிப்பள்ளம் இவர் பெயரால் பிளாசுக்கோ குழிப்பள்ளம் எனப்படுகிறது.

## மேற்கோள்கள்

பகுப்பு:1870 பிறப்புகள்
பகுப்பு:1956 இறப்புகள்
பகுப்பு:உருசிய வானியலாளர்கள்
பகுப்பு:சோவியத் வானியலாளர்கள்
பகுப்பு:ஆசிய மாதக் கட்டுரைகள் நவம்பர் 2015
சுள்ளிகரடு

**சுள்ளிகரடு** ஈரோடு மாவட்டம், கோபிச்செட்டிபாளையம் வட்டாரதின் கெட்டிசெவியூர் ஊராட்சியைச் சேர்ந்த சிற்றூர் ஆகும். இங்கு பிரசித்தி பெற்ற சுள்ளிகரடு முனியப்பன் கோவில் ஒன்று  உள்ளது. இங்கு ஒவ்வொரு வருடம் சித்திரை மாத பவுர்ணமி  அன்று திருவிழா சிறப்பாக நடக்கும். தமிழ் நாட்டின் பல பகுதிகளில் இருந்து பக்தர்கள் கூட்டம் கூட்டமாக வந்து சாமி தரிசனம் செய்து செல்கின்றனர்.

## மேற்கோள்கள்

பகுப்பு:ஈரோடு மாவட்டத்திலுள்ள கிராமங்கள்
இந்தியப் பருவ இதழ்கள்

இந்தியாவில் வெளியாகும் பருவ இதழ்களின் பட்டியல் இக்கட்டுரையில் தரப்பட்டுள்ளன.

## மாத இதழ்கள்
*இப்பட்டியல் முழுமையானதல்ல*
# மங்கையர் மலர் (தமிழ்)
# பெண்மணி (தமிழ்)
# ரீடர்ஸ் டைஜெஸ்ட் (ஆங்கிலம்)
# சண்டே (ஆங்கிலம்)
# ஃபிரன்ட் லைன் (ஆங்கிலம்)
# அலைவ் (ஆங்கிலம்)
# சந்தமாமா (இந்தி)
# கல்யாண் (இந்தி)
# நந்தன் (இந்தி)
#மருதாணி ( தமிழ் )

## வார இதழ்கள்

### தமிழ்
*இப்பட்டியல் முழுமையானதல்ல*
# ஆனந்த விகடன்
# குமுதம்
# குங்குமம்
# நக்கீரன்
# ஜூனியர் விகடன்
# கல்கி
# கல்கண்டு
# ராணி
# துக்ளக்

### ஆங்கிலம்
*இப்பட்டியல் முழுமையானதல்ல*
# இந்தியா டுடே
# தி வீக்

### மலையாளம்
*இப்பட்டியல் முழுமையானதல்ல*
* மாத்ரு பூமி

## மேற்கோள்கள்

## வெளியிணைப்புகள்
*Subject-wise List of Indian Magazines

பகுப்பு:இந்திய இதழ்கள்
சிறந்த பின்னணிப் பாடகிக்கான பிலிம்பேர் விருது – தமிழ்

**சிறந்த பின்னணிப் பாடகிக்கான பிலிம்பேர் விருது – தமிழ்** என்பது பிலிம்பேர் என்ற இதழால் 1999 ஆம் ஆண்டு முதல் வருடாந்தம் தென்னிந்திய பிலிம்பேர் விருதுகள் பிரிவின் கீழ் வழங்கப்படும் விருதாகும். இவ்விருது தமிழகத் திரைப்படத்துறையில் சிறப்பான பாடல்களை பாடும் பின்னணிப் பாடகிக்கு வழங்கப்படுகிறது. 

## விருது வென்றவர்கள்
இவ்விருதினைப் பெற்றவர்களும், அவர்கள் இவ்விருதினைப் பெற காரணமாக அமைந்த திரைப்படங்களும், பாடல்களும் கீழே பட்டியலிடப்பட்டுள்ளன. 

## மேற்கோள்கள்

## வெளி இணைப்புகள்
* 55th Filmfare Awards South Winners 
* 53rd Filmfare Awards South Winners

பாடகி
சிட்டாங்கோழி

**சிட்டாங்கோழி** என்பது தமிழ்நாட்டு சிறிய கோழி வகைகளுள் ஒன்று. இது பிறந்த 60 நாட்களில் முட்டையிட்டு குஞ்சு பொரிவதால் "அறுபதாங்கோழி" என்றும் அழைக்கப்படுகிற்து. இது அளவில் சிறியது. மழை, வெயில் இரண்டையும் தாங்கும். இது நாமக்கல் மாவட்ட கால்நடை ஆராய்ச்சி நிறுவனத்தில் கிடைக்கும். 

பகுப்பு:கோழிகள்
உலகம், சூளகிரி வட்டம்

**உலகம்** (*Ulagam*) என்பது தமிழ்நாடு மாநிலம் கிருஷ்ணகிரி மாவட்டம், சூளகிரி வட்டத்திற்கும், பங்கனஹள்ளி ஊராட்சிக்கும் உட்பட்ட  ஒரு வருவாய் கிராமம் ஆகும்.. இது உலகம் ஊராட்சிக்கு உட்பட்டது. இந்த ஊர் விவசாயச் செழிப்பு மிக்க ஊராகும். தக்காளி, புதினா, கொத்துமல்லி, சாமந்திமலர் என்று அடிப்படையான விவசாயப் பொருள்கள் இங்கு கிடைக்கின்றன. ஆயுதபூசைத் திருவிழாவின் போது வெளிமாவட்டங்களில் இருந்து இங்கு விளையும் சாமந்திப்பூவினை வாங்குவதற்காக வியாபாரிகள் வருகை தருகின்றனர்.

## அமைவிடம்
இந்த ஊரானது மாவட்டத் தலைநகரான கிருஷ்ணகிரியிலிருந்து 26 கிலோமீட்டர் தொலைவிலும், சென்னையிலிருந்து 288 கிலோமீட்டர் தொலைவிலும் உள்ளது.

## மக்கள் வகைப்பாடு
இந்த ஊரானது சூளகிரியில் இருந்து 12 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 26 கிலோமீட்டர் தொலைவிலும், மாநிலத் தலைநகரான சென்னையில் இருந்து 288 கிலோமீட்டர் தொலைவிலும் உள்ளது. 2011 இந்திய மக்கள்தொகைக் கணக்கெடுப்பின்படி இக்கிராமத்தில் 1,031 வீடுகள் உள்ளன. கிராமத்தின் மொத்த மக்கள் தொகையானது 4,242 ஆகும். இதில் ஆண்கள் எண்ணிக்கை  2,183, பெண்களின் எண்ணிக்கை 2,059 (48.5 % ) என உள்ளது. மக்களின் கல்வியறிவு விகிதமானது  51.6 % ( 2,190) என உள்ளது. இது தமிழ்நாட்டின் சராசரி எழுத்தறிவு விகிதமான 80.09 %-ஐ விடக்குறைவு ஆகும். 

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கார உலோக ஆலைடு

**கார உலோக ஆலைடுகள்** *(Alkali metal halides)* என்பவை MX என்ற பொது வாய்ப்பாட்டில் அமைந்த கனிம வேதியியல் சேர்மங்களாகும். இங்கு M என்பது கார உலோகத்தையும் X  என்பது ஆலசனையும் குறிக்கிறது. இச்சேர்மம் கார ஆலைடுகள் என்றும் அழைக்கப்படுகின்றன. கார உலோக ஆலைடுகள் இவற்றின் பகுதிப் பொருட்களாக உள்ள உலோகங்களுக்கும் ஆலைடுகளுக்கும் வர்த்தகரீதியிலான மூலப்பொருளாக உள்ளன. நன்கு அறியப்பட்ட கார உலோக ஆலைடு மேசை உப்பு எனப்படும் சோடியம் குளோரைடு ஆகும். 

 
## அமைப்பு

பெரும்பாலான கார உலோக ஆலைடுகள் முக மைய கனசதுர அணிக்கோவைகளாக படிகமாகின்றன. இவ்வமைப்பில், உலோகங்கள், ஆலைடுகள் இரண்டுமே எண்முக ஒருங்கிணைப்பு வடிவம் கொண்டுள்ளன. ஒவ்வொரு அயனியும் 6 என்ற அணைவு எண்ணைக் கொண்டுள்ளன. சீசியம் குளோரைடு, சீசியம் புரோமைடு மற்றும் சீசியம் அயோடைடு ஆகிய சேர்மங்கள் பொருள் மைய கனசதுர அணிக்கோவைகளாக படிகமாகின்றன. இதில் உள்ள ஒவ்வொரு அயனியும் 6 என்ற அணைவு எண்ணைக் கொண்டுள்ளன.

## பண்புகள்

நிறமற்ற படிகத் திண்மங்களாக கார உலோக ஆலைடுகள் காணப்படுகின்றன. பொடியாக அரைக்கப்பட்ட தூளாக இருக்கும் போது இவை வெண்மையாகக் காணப்படுகின்றன. மிக அதிக உருகுநிலை கொண்டுள்ள இச்சேர்மங்கள் பலநூறு பாகைகள் வெப்பநிலைக்கு பின்னரே திரவமாகின்றன. இச்சேர்மங்களின் அதிகமான உருகுநிலை இவற்றின் உயர் அணிக்கோவை ஆற்றல் மதிப்பைப் வெளிப்படுத்துகிறது. மிகவுயர்  வெப்பநிலையில் இத்திரவங்கள் ஆவியாக மாற்றமடைந்து ஈரணு மூலக்கூற்று வாயுக்களைத் தருகின்றன.

முனைவுக் கரைப்பான்களில் கரைந்து இச்சேர்மங்கள், அதிக கரைப்பானேற்றம் மிக்க நேர்மின் அயனி மற்றும் எதிர்மின் அயனிகள் கொண்ட அயனி நீர்மங்களைத் தருகின்றன.

இங்கு தரப்பட்டுள்ள அட்டவணையில் உள்ள இணைப்புகள், அக்கலவைகள் தனிப்பட்ட கட்டுரைகளுடன் இணைக்கப்பட்டுள்ளது. 
கலவைகள் தவிர கொடுக்கப்பட்டிருக்கும் எண்கள் அவற்றூக்கிடையிலான பாலிங் அளவுகோல் சார்ந்த எலக்ட்ரான் கவர்திறன் வித்தியாசத்தைக் காட்டுகின்றன.  எண் அதிகமாக இருந்தால் அச்சேர்மம் அதிக அயனத்தன்மையுடன் இருக்கிறது என்று பொருளாகும்.





## மேற்கோள்கள்


## உசாத்துணை
*Tastes of the alkali metal halides (except fluorides) 

பகுப்பு:கார உலோகங்கள்
பகுப்பு:ஆலைடுகள்
*
பகுப்பு:படிகங்கள்
பகுப்பு:உப்புகள்
ஆல்பர்ட் லுத்துலி

**ஆல்பர்ட் ஜான் லுத்துலி** (*Albert John Lutuli*) அல்லது சுலு மொழியில் **முவும்பி** (*Mvumbi*, 1898 - 21 சூலை 1967) தென்னாப்பிரிக்காவின் அரசியல்வாதி ஆவார். ஆசிரியராகப் பணியாற்றிய இவர் தென்னாப்பிரிக்காவின் வெள்ளியின சிறுபான்மை அரசு ஆட்சிக் காலத்தில் ஆப்பிரிக்கத் தேசியக் காங்கிரசின் தலைவராக இருந்தவர். தென்னாப்பிரிக்காவின் இனவொதுக்கல் கொள்கைக்கு எதிராக அறவழிப் போராட்டத்தை முன்னெடுத்தமைக்காக இவருக்கு 1960 ஆம் ஆண்டில் அமைதிக்கான நோபல் பரிசு வழங்கப்பட்டது. இவரே ஐரோப்பா அல்லது அமெரிக்காவுக்கு வெளியே இருந்து முதன்முதலாக அமைதிக்கான நோபல் பரிசு பெற்றவர் ஆவார்.

## மேற்கோள்கள்

பகுப்பு:நோபல் அமைதிப் பரிசு பெற்றவர்கள்
பகுப்பு:1898 பிறப்புகள்
பகுப்பு:1967 இறப்புகள்
பகுப்பு:நோபல் பரிசு பெற்ற தென்னாப்பிரிக்கர்கள்
தீர்த்தமலை

**தீர்த்தமலை** (*Theerthamalai*) என்பது இந்தியாவின், தமிழ்நாடு மாநிலத்திலுள்ள தர்மபுரி மாவட்டத்தின் அரூர் வட்டத்திலுள்ள உள்ள ஒரு சிற்றூராகும்.. இவ்வூர் கிருஷ்ணகிரி மற்றும் தா்மபுரி மாவட்டம் வழியாக செல்லும் தென்பெண்ணை ஆற்றின் அருகில் உள்ளது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 50 கிலோமீட்டர் தொலைவிலும், அரூரிலிருந்து 15 கிலோமீட்டர் தொலைவிலும், மாநிலத் தலைநகரான சென்னையிலிருந்து 254 கிலோமீட்டர் தொலைவில் உள்ளது.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்தக் கிராமத்தில் 556 குடும்பங்களும் 2,055 மக்களும் வசிக்கின்றனர்.

## தீர்த்தகிரீசுவரர் கோயில்
இந்த ஊரில் 1200 அடி உயரத்தில் உள்ள தீர்த்தமலையில் தீர்த்தகிரிசுவரர் கோயில் அமைந்துள்ளது.. இங்கு கோயில் வளாகத்தில் உள்ள குன்றில் இருந்து 50 அடி உயரத்தில் கால் அங்குள அளவிற்கு ஒரு குழாயின் வழியாக நீர் ஊற்றிக் கொண்டு இருக்கிறது. கோடைக் காலத்திலும் மழைக் காலங்களிலும் ஆண்டு முழுவதும் குழாயின் வழியாக ஊற்றும் நீரின் அளவு மாறுவதில்லை. இப்புனித நீரை மக்கள் தீர்த்தமாக தெளித்துக் கொள்கின்றனர். மேலும் இங்கு அக்கினிதீர்த்தம், குமாரதீர்த்தம் கெளரிதீர்த்தம், அகத்தியர் தீர்த்தம் போன்ற தீர்த்தங்கள் உள்ளன. எனவே இது தீர்த்தமலை என பெயர் பெற்றது. இம்மலையில் 3000 ஆண்டுகளுக்கு முன்பு வாழ்ந்த சித்தர்கள் சிறு வண்டுகள் போன்ற உயிரினங்கள் வடிவில் வாழ்வதாக மக்கள் நம்புகின்றனர். இம்மலையில் சுமார் 5 ஆண்டுகளுக்கு முன்பு 100 சதுர மீட்டர் பரப்பளவில் மூன்று இடங்களில் மலைப்பகுதியில் மண் புரட்டி போட்டது போல் இயற்கை மாற்றங்கள் நிகழ்ந்தது.

## மேற்கோள்கள்

பகுப்பு:தர்மபுரி மாவட்டத்திலுள்ள கிராமங்கள்
பெண்ணேஸ்வர மடம்

**பெண்ணேஸ்வரமடம்** (*Panneswaramadam*) என்ற ஊர் கிருஷ்ணகிரி மாவட்டத்தில் கிருஷ்ணகிரி வட்டத்தின், பெண்ணேஸ்வர மடம் ஊராட்சியைச் சேர்ந்த சிற்றூராகும். இந்த ஊர் பருகூர் சட்டமன்றத் தொகுதிக்கும், கிருஷ்ணகிரி மக்களவைத் தொகுதிக்கும் உட்பட்டது.

## பெயராய்வு
இந்த ஊரில் 33 கல்வெட்டுகள் கண்டறியப்பட்டுள்ளன. அவற்றில் ஊரின் பழைய பெயர் *பெண்ணையாண்டார் மடம்* என்று குறிப்பிடப்பட்டுள்ளது.  பெண்ணையாண்டார் மடம் என்பது சமசுகிருதமயமாக்கலால் பெண்ணை ஈசுவரர் மடம் என்றும் பின்னர் பெண்ணேஸ்வர மடம் என்றும் படிப்படியாக மாறியுள்ளது தெரிய வருகிறது.

## அமைவிடம்
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 16 கிலோமீட்டர் தொலைவில் உள்ளது. 

## மக்கள்வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 663 வீடுகள் உள்ளன. கிராமத்தின் மொத்த மக்கள் தொகையானது 2,686 ஆகும். இதில் ஆண்கள் எண்ணிக்கை  1,352, பெண்களின் எண்ணிக்கை 1,334 என உள்ளது. மக்களின் கல்வியறிவு விகிதமானது  59.31% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## பெண்ணேசுவரர் கோயில்
இவ்வூரில் மிகப் பழமையான சிவன் கோயில் உள்ளது. கோயிலின் பெயர் பெண்ணேஸ்வரர் கோயில் ஆகும். கோயில் அருகே தென்பெண்ணை ஆறு பாய்கிறது. இந்த  கோயில் மூன்றாம் குலோத்துங்கச் சோழனால் கட்டப்பட்டது . தமிழ் நாட்டிலேயே அதிகமான நவகண்டச் சிற்பங்களை கொண்டுள்ளது. மேலும் அருகே அதிகமான சிற்பங்களும் உள்ளன.

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
நாகமண்டலா

**நாகமண்டலா** என்பது நாகாபரனா இயக்கிய ஒரு கன்னட மொழித் திரைப்படம் ஆகும். இதனை எழுதியவர் கிரிஷ் கர்னாட் ஆவார்.  இத்திரைப்படம் 1997ம் ஆண்டு வெளிவந்தது. இத்திரைப்படத்தில் பிரகாஷ் ராஜ் மற்றும் விஜயலக்‌ஷமி முக்கிய பாத்திரத்தை ஏற்றுள்ளனர். பல விருதுகளை குவித்த இத்திரைப்படம் 15 பாடல்கலைக் கொண்டது.

## மேற்கோள்கள்

## வெளியிணைப்புகள்
*
* http://www.iicdelhi.nic.in/iic2007/performance_nagamandala.html

பகுப்பு:1997 கன்னடத் திரைப்படங்கள்
பகுப்பு:இந்தியக் கன்னடத் திரைப்படங்கள்
குதிரைவாலி

**குதிரைவாலி** அல்லது **புல்லுச்சாமை** (horse-tail millet, barnyard millet, panicum verticillatum, Echinochloa frumentacea)(இந்திய தினை) புற்கள் வகையைச் சார்ந்த தாவரம் ஆகும்.  இது ஒருவகைப் புன்செய் பயிர். இத்தானியத்தில் நார்ச்சத்து, மாவுச்சத்து, கொழுப்புச்சத்து, சுண்ணாம்புச்சத்து, பாஸ்பரஸ் மற்றும் இரும்புச்சத்து ஆகியவை உள்ளது. இந்தப் புன்செய்ப் பயிரை 90 நாட்களில் மானாவாரியாகப் பயிரிட்டு அறுவடை செய்யலாம். இந்த சிறுதானியம் உலகில் இந்தியா, பாகிஸ்தான், நேபாளம் போன்ற நாடுகளில் காணப்படுகிறது. இது மூதாதையர் காலத்திலிருந்து உணவாகப்பயன்படுத்தப்பட்டு வரப்படுகிது, ஆனால் இதன் பூர்வீகம் எது என்று தெரியவில்லை. நெல் போன்ற பயிர்கள் விளையாத நிலங்களில் இவை அதிகமாகப்பயிரிடப்படுகிறது. இதன் அரிசியை வேகவைத்தும், தண்ணீரில் ஊறவைத்தும் சாப்பிடும் பழக்கம் உள்ளது. இதிலிருந்து கிடைக்கும் விதையை ஊறவைத்து பியர் செய்கிறார்கள். தமிழர்களின் உணவில் இப்பயிர் மிக முக்கியப் பங்கு வகித்தது.

## மேற்கோள்கள்

பகுப்பு:பூக்கும் தாவரங்கள்
பகுப்பு:சிறு தானியங்கள்
பகுப்பு:தானியங்கள்
மூஞ்சூறு

**மூஞ்சூறு** (*Shrew*) என்பது சிற்றெலி போன்ற ஒரு பாலூட்டி ஆகும். இந்தியாவில் மூஞ்சூறுகள் விநாயகரின் வாகனம் என்றும் அழைப்பார்கள். மூஞ்சூறுகள் வீட்டில் வாழ்பவை. உடல் சற்று நீண்டும், தலைப் பகுதி கூராகவும், வால் குட்டையாகவும் இருக்கும். இவை வீட்டில் சிந்திய உணவுகளை உண்டு வாழ்பவை. இடையூறு ஏற்படும்போது இவை *கீச், கீச்* என்று ஒலி எழுப்பும். இதன் உடலில் ஒருவித நாற்றம் வீசும். வீட்டின் சுவர் ஓரமாகவே ஓடும். இந்த இவை மக்களுக்கு எவ்வித சேதங்களையும் ஏற்படுத்துவது இல்லை. அதனால் இவற்றை யாரும் கொல்வதில்லை பெட்டி, அலமாரி, கட்டில், தொம்பை (தானியங்களை சேமித்து வைக்கும் குதிர்) ஆகிய இடங்களில் மறைந்து வாழும்.

## மேற்கோள்கள்

பகுப்பு:வீட்டு விலங்குகள்
பத்மசிறீ விருது பெற்ற தமிழர் பட்டியல்

*இந்தியாவின் உயரிய விருதுகளில் பத்ம ஸ்ரீ விருதும் ஒன்று. அதைப்பெற்ற தமிழர்களின் பெயர் பட்டியல் இங்கு  தரப்படுகின்றன.

## தமிழ் விருதுனர் அட்டவணை

## மேற்கோள்கள்

0
நெல்லுக்கு சக்களத்தி

**நெல்லுக்கு சக்களத்தி** (தாவர வகைப்பாட்டியல் : Echinochloa oryzoides) இது ஒரு புற்கள் வகையைச்சார்ந்த தாவரம் ஆகும். இவை நெல் வயல்களில் நெல்பயிருக்கு ஊடாக செழித்து வளரும் தன்மை கொண்டது. தோற்றத்தில் நெல்லைப்போல் காட்சி கொடுத்தாலும் இந்த தாவரம் ஒரு போலிநெல் ஆகும். குறிப்பிட காலங்கள் கழித்து களையெடுப்பது போல் வேரோடு பிடுங்கி விடுவார்கள்.

## மேற்கோள்கள்

## வெளி இணைப்புகள்
*Jepson Manual Treatment
*USDA Plants Profile
*Grass Manual Profile 

பகுப்பு:பூக்கும் தாவரங்கள்
பாக்குப்பட்டை

**பாக்குப்பட்டை** (Ehretia laevis) என்பது ஒரு சிறிய வகை தாவரம் ஆகும். இதனை *குருவிச்சி*  என்றும் அழைப்பார்கள். இது பூக்கும் தாவரம் ஆகும். இதன் தாயகம் இந்தியா என்றாலும் லாவோஸ், பர்மா, வியட்நாம், பாக்கிஸ்தான் போன்ற நாடுகளிலும் காணப்படுகிறது.,,,

## மேற்கோள்கள்

பகுப்பு:பூக்கும் தாவரங்கள்
பகுப்பு:சீனத் தாவரங்கள்
பகுப்பு:இந்தியத் தாவரங்கள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பகுப்பு:தமிழ்நாட்டின் தாவரங்கள்